CELEX: 32011R0109
Language: lt
Date: 2011-01-27 00:00:00
Title: 2011 m. sausio 27 d. Komisijos reglamentas (ES) Nr. 109/2011, kuriuo įgyvendinamos Europos Parlamento ir Tarybos reglamento (EB) Nr. 661/2009 tam tikrų kategorijų variklinių transporto priemonių ir jų priekabų tipo patvirtinimo reikalavimų dėl purslų taškymo ribojimo sistemų nuostatos  Tekstas svarbus EEE

9.2.2011   
            
            
               LT
            
            
               Europos Sąjungos oficialusis leidinys
            
            
               L 34/2
            
         KOMISIJOS REGLAMENTAS (ES) Nr. 109/2011
   2011 m. sausio 27 d.
   kuriuo įgyvendinamos Europos Parlamento ir Tarybos reglamento (EB) Nr. 661/2009 tam tikrų kategorijų variklinių transporto priemonių ir jų priekabų tipo patvirtinimo reikalavimų dėl purslų taškymo ribojimo sistemų nuostatos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (1) ir ypač į jo 14 straipsnio 1 dalies a punktą,
   kadangi:
   
               (1)
            
            
               Reglamentas (EB) Nr. 661/2009 yra atskiras reglamentas, susijęs su tipo tvirtinimo procedūra, nustatyta 2007 m. rugsėjo 5 d. Europos Parlamento ir Tarybos direktyvoje 2007/46/EB, nustatančioje motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (2) (toliau – Pagrindų direktyva).
            
         
               (2)
            
            
               Reglamentu (EB) Nr. 661/2009 panaikinta 1991 m. kovo 27 d. Tarybos direktyva 91/226/EEB dėl valstybių narių įstatymų, reglamentuojančių tam tikrų kategorijų motorinių transporto priemonių ir jų priekabų purslų taškymą ribojančias sistemas, suderinimo (3).
            
         
               (3)
            
            
               Reglamente (EB) Nr. 661/2009 nustatytos pagrindinės nuostatos dėl variklinių transporto priemonių tipo patvirtinimo reikalavimų, atsižvelgiant į purslų taškymo ribojimo sistemas, ir taškymo ribojimo sistemų, kaip atskirų techninių mazgų, tipo patvirtinimo reikalavimų. Šiuo metu būtina apibrėžti tokiam tipo tvirtinimui taikomas specialias procedūras, bandymus ir reikalavimus.
            
         
               (4)
            
            
               Todėl tikslinga perkelti į šį reglamentą Direktyvoje 91/226/EEB išdėstytus reikalavimus, kur reikalinga, suderinus su mokslo ir techninių žinių raida.
            
         
               (5)
            
            
               Šio reglamento taikymo sritis turėtų atitikti Reglamento (EB) Nr. 661/2009 taikymo sritį, todėl šis reglamentas turėtų būti taikomas tik N ir O kategorijų transporto priemonėms. Šiame reglamente nustatytos priemonės atitinka Motorinių transporto priemonių techninio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Taikymo sritis
   Šis reglamentas taikomas Direktyvos 2007/46/EB II priede apibrėžtoms N ir O kategorijų transporto priemonėms, kuriose įrengta purslų taškymo ribojimo sistema, taip pat purslų taškymo ribojimo sistemoms, skirtoms įmontuoti N ir O kategorijų transporto priemonėse.
   2 straipsnis
   Sąvokų apibrėžtys
   Šiame reglamente vartojamų sąvokų apibrėžtys:
   1)   Purslų taškymo ribojimo sistema– važiuojančios transporto priemonės padangomis į viršų teškiamo vandens pulverizacijai sumažinti skirta sistema, kurią sudaro sparnas, purvasaugiai ir išorinės apsaugos sudėtinė dalis su purslų taškymo ribojimo įtaisu;
   2)   Sparnas– riedančiomis padangomis į viršų teškiamam vandeniui sulaikyti ir jam į apačią nukreipti skirta standi arba pusiau standi sudėtinė dalis; sparnas ištisai arba dalinai gali būti sujungtas su transporto priemonės kėbulu arba kitomis sudėtinėmis dalimis, kaip antai, apatine krovininio kėbulo dalimi;
   3)   Purvasaugis– vertikaliai už rato, ant važiuoklės arba ploto kroviniams sukrauti apatinės dalies arba ant sparno pritvirtinta lanksti sudėtinė dalis; purvasaugis taip pat turi mažinti pavojų, kad padangos nepakeltų nuo žemės mažų daiktų, ypač akmenukų, ir nesviestų jų į viršų arba į šoną kitų eismo dalyvių link;
   4)   Purslų taškymo ribojimo įtaisas– purslų taškymo ribojimo sistemos dalis, kurią gali sudaryti oro srauto ir (arba) vandens atskirtuvas ir energijos sugėriklis;
   5)   Oro ir (arba) vandens srautų atskirtuvas– išorinės apsaugos sudėtinės dalies ir (arba) purvasaugio sudėtinė dalis, per kurią gali srūti oro srautas ir kartu mažinamas pulverizuojamo vandens kiekis;
   6)   Energijos sugėriklis– sparno ir (arba) išorinės apsaugos sudėtinės dalies ir (arba) purvasaugio sudėtinė dalis, skirta taškomo vandens energijai sugerti ir taip mažinti pulverizuojamo vandens kiekį;
   7)   Išorinės apsaugos sudėtinė dalis– maždaug su išilgine transporto priemonės ašimi lygiagrečioje vertikalioje plokštumoje esanti sudėtinė dalis, kuri gali būti sudėtinė sparno arba transporto priemonės kėbulo dalis;
   8)   Vairuojamieji ratai– transporto priemonės vairo mechanizmu valdomi ratai;
   9)   Savikreipė ašis– ašis, kuri apie centrinį tašką švytuoja taip, kad gali nubrėžti horizontalų lanką;
   10)   Savikreipiai ratai– transporto priemonės vairavimo įtaisu nevaldomi ratai, kurie dėl trinties į žemės paviršių gali pasisukti ne didesniu kaip 20° kampu;
   11)   Pakeliamoji ašis– ašis, kaip apibrėžta Europos Parlamento ir Tarybos direktyvos 97/27/EB (4) I priedo 2.15 punkte;
   12)   Nepakrauta transporto priemonė– parengta eksploatuoti transporto priemonė, kaip nurodyta Direktyvos 2007/46/EB I priedo 2.6 punkte;
   13)   Protektorius– padangos dalis, kaip apibrėžta Tarybos direktyvos 92/23/EEB (5) II priedo 2.8 punkte;
   14)   Purslų taškymo ribojimo įtaiso tipas– įtaisai, kurių nesiskiria šios pagrindinės charakteristikos:
   15)   Puspriekabės vilkikas– velkančioji transporto priemonė, kaip apibrėžta Direktyvos 97/27/EB I priedo 2.1.1.2.2 punkte;
   16)   Didžiausia techniškai leidžiama pakrautos transporto priemonės masė (M)– didžiausia techniškai leidžiama daugiausiai pakrautos transporto priemonės masė, nurodyta gamintojo, kaip nustatyta Direktyvos 2007/46/EB I priedo 2.8 punkte;
   17)   Transporto priemonės tipas atsižvelgiant į purslų taškymo ribojimą– komplektinės, nekomplektinės arba sukomplektuotos transporto priemonės, kurių nesiskiria šios savybės:
   transporto priemonėje sumontuoto purslų taškymo ribojimo įtaiso tipas,
   gamintojo purslų taškymo ribojimo sistemos tipo žymėjimas.
   3 straipsnis
   Transporto priemonės EB tipo patvirtinimas atsižvelgiant į purslų taškymo ribojimo sistemas
   1.   Gamintojas arba gamintojo atstovas pateikia patvirtinimo institucijai paraišką dėl transporto priemonės EB tipo patvirtinimo atsižvelgiant į purslų taškymo ribojimo sistemas.
   2.   Paraiška parengiama pagal I priedo 1 dalyje nustatytą informacinio dokumento pavyzdį.
   3.   Jei laikomasi šio reglamento III ir IV prieduose nustatytų reikalavimų, patvirtinimo institucija suteikia EB tipo patvirtinimą ir tipo patvirtinimo numerį pagal Direktyvos 2007/46/EB VII priede nustatytą numeravimo sistemą.
   Patvirtinimo institucija negali priskirti to paties numerio kitam transporto priemonių tipui.
   4.   Taikydama 3 dalies nuostatas patvirtinimo institucija išduoda EB tipo patvirtinimo liudijimą, parengtą pagal I priedo 2 dalyje nustatytą pavyzdį.
   4 straipsnis
   Purslų taškymo ribojimo sistemų EB atskiro techninio mazgo tipo patvirtinimas
   1.   Gamintojas arba jo atstovas pateikia patvirtinimo institucijai paraišką dėl purslų taškymo ribojimo sistemos tipo EB atskiro techninio mazgo tipo patvirtinimo.
   Paraiška parengiama pagal II priedo 1 dalyje nustatytą informacinio dokumento pavyzdį.
   2.   Jei laikomasi šio reglamento III ir IV prieduose nustatytų reikalavimų, patvirtinimo institucija suteikia EB atskiro techninio mazgo tipo patvirtinimą ir tipo patvirtinimo numerį pagal Direktyvos 2007/46/EB VII priede nustatytą numeravimo sistemą.
   Patvirtinimo institucija negali priskirti to paties numerio kitam atskiro techninio mazgo tipui.
   3.   Taikydama 2 dalies nuostatas patvirtinimo institucija išduoda EB tipo patvirtinimo liudijimą, parengtą pagal II priedo 2 dalyje nustatytą pavyzdį.
   5 straipsnis
   EB atskiro techninio mazgo tipo patvirtinimo ženklas
   Kiekvienas atskiras techninis mazgas, kuris atitinka tipą, kuriam pagal šį reglamentą suteiktas EB atskiro techninio mazgo tipo patvirtinimas, turi turėti EB atskiro techninio mazgo tipo patvirtinimo ženklą, kaip nurodyta II priedo 3 dalyje.
   6 straipsnis
   Pagal Direktyvą 91/226/EEB suteiktų patvirtinimo liudijimų galiojimas ir išplėtimas
   Nacionalinės institucijos turi leist parduoti ir pradėti eksploatuoti transporto priemones ir atskirus techninius mazgus, kurių tipas patvirtinamas pagal Direktyvą 91/226/EEB prieš 2012 m. lapkričio 1 d., ir toliau teikti tų transporto priemonių ir atskirų techninių mazgų tipo išplėtimo patvirtinimo liudijimus pagal Direktyvoje 91/226/EEB nustatytas sąlygas.
   7 straipsnis
   Įsigaliojimas
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. sausio 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 200, 2009 7 31, p. 1.
   
      (2)  OL L 263, 2007 10 9, p. 1.
   
      (3)  OL L 103, 1991 4 23, p. 5.
   
      (4)  OL L 233, 1997 8 25, p. 1.
   
      (5)  OL L 129, 1992 5 14, p. 95.
   
      I PRIEDAS
      
         TRANSPORTO PRIEMONIŲ EB TIPO PATVIRTINIMO, ATSIŽVELGIANT Į PURSLŲ TAŠKYMO RIBOJIMO SISTEMAS, ADMINISTRACINIAI DOKUMENTAI
      
      1   DALIS
      
      
         Informacinis dokumentas
      
      PAVYZDYS
      Informacinis dokumentas Nr. … dėl transporto priemonės EB tipo patvirtinimo, atsižvelgiant į purslų taškymo ribojimo sistemas (1).
      Toliau nurodyti duomenys ir turinys pateikiami trimis egzemplioriais. Jei pateikiami brėžiniai, jie nubraižomi atitinkamu masteliu, turi būti pakankamai išsamūs ir turi būti pateikiami A4 formato lapuose arba A4 formato aplanke. Jei pateikiamos nuotraukos, jos turi būti pakankamai aiškios.
      Jei sistemos, sudėtinės dalys ar atskiri techniniai mazgai valdomi elektroniniu būdu, būtina pateikti informaciją apie jų veikimą.
      0.   BENDRIEJI REIKALAVIMAI
      0.1.   Markė (gamintojo prekės pavadinimas): …
      0.2.   Tipas: …
      0.2.1.   Komercinis (-iai) pavadinimas (-ai) (jeigu taikoma): …
      0.3.   Tipo identifikavimo priemonės, jeigu transporto priemonė paženklinta (b) …
      0.3.1.   Minėto ženklo vieta: …
      0.4.   Transporto priemonės kategorija(c): …
      0.5.   Gamintojo pavadinimas ir adresas: …
      0.8.   Surinkimo gamyklos (-ų) adresas (-ai): …
      0.9.   Gamintojo atstovo (jei jis yra) pavadinimas ir adresas: …
      1.   TRANSPORTO PRIEMONĖS KONSTRUKCIJOS BENDROSIOS CHARAKTERISTIKOS
      1.1.   Reprezentatyvios transporto priemonės nuotraukos ir (arba) brėžiniai: …
      1.3.   Ašių ir ratų skaičius: …
      1.3.1.   Ašių su sudvejintais ratais skaičius ir padėtis: …
      1.3.2.   Vairuojamųjų ašių skaičius ir padėtis …
      2.   MASĖ IR MATMENYS(f)(g)
      
      (kilogramais ir milimetrais; kur taikoma, turi būti pateiktos nuorodos į brėžinius)
      2.1.   Transporto priemonės (visiškai pakrautos) bazė(g)(l): …
      2.6.   Parengtos eksploatuoti transporto priemonės masė (didžiausia ir mažiausia kiekvieno varianto masė) Parengtos eksploatuoti transporto priemonės masė su kėbulu ir, M1 kategorijai nepriskiriamo vilkiko atveju, su sukabintuvu, jei gamintojas jį yra įrengęs, arba važiuoklės ar važiuoklės su kabina masė be kėbulo ir (arba) sukabintuvo, jeigu gamintojas neįrengė kėbulo ir (arba) sukabintuvo (įskaitant skysčius, įrankius, atsarginį ratą, jei jis yra, ir vairuotoją bei ekipažo (jei autobusai yra miesto ir tarpmiestiniai) nario masę, jeigu transporto priemonėje yra sėdynė ekipažo nariui)(h) (didžiausia ir mažiausia kiekvieno varianto masė): …
      2.6.1.   Šios masės pasiskirstymas tarp ašių ir, jei tai yra puspriekabė arba centrinės ašies priekaba, sukabinimo taško apkrova (kiekvieno varianto didžiausia ir mažiausia apkrova): …
      2.8.   Didžiausia techniškai leidžiama pakrautos transporto priemonės masė, kurią nurodo gamintojas(i)(3): …
      9.   KĖBULAS
      9.20.   Purslų taškymo ribojimo sistema …
      9.20.0.   Įrengta: taip/ne/nekomplektinė(1) …
      9.20.1.   Trumpas transporto priemonės aprašymas atsižvelgiant į jos purslų taškymo ribojimo sistemą ir sudedamąsias dalis: …
      9.20.2.   Išsamūs purslų taškymo ribojimo sistemos ir jos vietos transporto priemonėje brėžiniai, kuriuose pateikti Reglamento (ES) Nr. 109/2011 VI priedo paveiksluose nustatyti matmenys, atsižvelgiant į padangos ir (arba) rato derinių tolimiausias iškyšas: …
      9.20.3.   Purslų taškymo ribojimo įtaiso (-ų) patvirtinimo numeris (-iai): …
      Data, parašas
      2   DALIS
      
      PAVYZDYS
      (didžiausias formatas: A4 (210 × 297 mm)
      
         EB TIPO PATVIRTINIMO LIUDIJIMAS
      
      Patvirtinimą suteikiančios institucijos spaudas
      Pranešimas apie transporto priemonės tipo:
      
                  
                              —
                           
                           
                              EB tipo patvirtinimą (2)
                              
                           
                        
                              —
                           
                           
                              EB tipo išplėtimo patvirtinimas (2)
                              
                           
                        
                              —
                           
                           
                              atsisakymą suteikti EB tipo patvirtinimą (2)
                              
                           
                        
                              —
                           
                           
                              EB tipo patvirtinimo panaikinimą (2)
                              
                           
                        
               
                  atsižvelgiant į purslų taškymo ribojimo sistemas
               
            
                  pagal Reglamentą (ES) Nr. …/… su paskutiniais pakeitimais, padarytais Reglamentu (ES) Nr. …/… (2)
                  
               
            
                  EB tipo patvirtinimo numeris: …
               
            
                  Išplėtimo priežastis: …
               
            
         I   SKIRSNIS
      
      0.1.   Markė (gamintojo prekės pavadinimas): …
      0.2.   Tipas: …
      0.2.1.   Komercinis (-iai) pavadinimas (-ai) (jeigu taikoma): …
      0.3.   Tipo (jei transporto priemonė paženklinta jo ženklu) identifikavimo priemonės (3): …
      0.3.1.   Minėto ženklo vieta: …
      0.4.   Transporto priemonės kategorija: (4) …
      0.5.   Gamintojo pavadinimas ir adresas: …
      0.8.   Surinkimo gamyklos (-ų) pavadinimas (-ai) ir adresas (-ai): …
      0.9.   Gamintojo atstovo (jei jis yra) pavadinimas ir adresas: …
      
         II   SKIRSNIS
      
      1.   Papildoma informacija: žr. papildymą.
      2.   Už bandymus atsakinga technikos tarnyba: …
      3.   Bandymų ataskaitos pateikimo data: …
      4.   Ataskaitos numeris: …
      5.   Pastabos (jeigu jų yra): žr. papildymą.
      6.   Vieta: …
      7.   Data: …
      8.   (Parašas) …
      9.   Pridedama informacinių dokumentų, kuriuos pateikia tipo patvirtinimo institucija ir kuriuos paprašius galima gauti, rodyklė.
      
         (1)  Jeigu tai yra N1 kategorijos transporto priemonės ir N2 kategorijos transporto priemonės, kurių didžiausia techniškai leidžiama pakrautos transporto priemonės masė neviršija 7,5 tonos ir kurioms taikoma šio reglamento IV priedo 1 dalies 0.1 punkte nustatyta nukrypti leidžianti nuostata, gali būti naudojamas Direktyvos 78/549/EEB II priede nurodytas informacinis dokumentas.
      
         (2)  1 Išbraukti, kas netaikoma.
      
         (3)  2 Jei tipo identifikavimo priemonėse yra ženklų, netinkančių transporto priemonės, sudedamosios dalies ar atskiro techninio mazgo tipams, kuriems taikomas šis informacinis dokumentas, apibūdinti, tokie ženklai dokumentuose nurodomi simboliu „?“ (pvz., ABC??123??).
      
         (4)  3 Kaip apibrėžta Direktyvos 2007/46/EB II priedo A dalyje.
      
         Papildymas
         prie EB tipo patvirtinimo liudijimo Nr. …
         1.   Papildoma informacija:
         1.1.   Purslų taškymo ribojimo įtaisų charakteristikos (tipas, trumpas aprašymas, prekės ženklas arba pavadinimas, sudėtinės dalies tipo patvirtinimo numeris (-iai)):
         5.   Pastabos (jeigu jų yra):
      
   
   
      II PRIEDAS
      
         PURSLŲ TAŠKYMO RIBOJIMO SISTEMŲ, KAIP ATSKIRŲ TECHNINIŲ MAZGŲ, EB TIPO PATVIRTINIMO ADMINISTRACINIAI DOKUMENTAI
      
      1   DALIS
      
      
         Informacinis dokumentas
      
      PAVYZDYS
      Informacinis dokumentas Nr. … dėl purslų taškymo ribojimo sistemų, kaip atskirų techninių mazgų, EB tipo patvirtinimo.
      Toliau nurodyti duomenys ir turinys pateikiami trimis egzemplioriais. Jei pateikiami brėžiniai, jie nubraižomi atitinkamu masteliu, turi būti pakankamai išsamūs ir turi būti pateikiami A4 formato lapuose arba A4 formato aplanke. Jei pateikiamos nuotraukos, jos turi būti pakankamai aiškios.
      Jei šiame informaciniame dokumente nurodytos sistemos, sudėtinės dalys ar atskiri techniniai mazgai valdomi elektroniniu būdu, būtina pateikti informaciją apie jų veikimą.
      0.   BENDRIEJI REIKALAVIMAI
      0.1.   Markė (gamintojo prekės pavadinimas): …
      0.2.   Tipas: …
      0.5.   Gamintojo pavadinimas ir adresas: …
      0.7.   Jei yra sudėtinės dalys ir atskiri techniniai mazgai, EB patvirtinimo ženklo tvirtinimo padėtis ir būdas: …
      0.8.   Surinkimo gamyklos (-ų) adresas (-ai): …
      0.9   Gamintojo atstovo (jei yra) pavadinimas ir adresas: …
      1.   PRIETAISO APRAŠYMAS
      1.1.   Purslų taškymą ribojančio įtaiso techninis aprašymas, kuriame nurodomas jo konstrukcinis veikimo principas ir atitinkamas bandymas, kuris turi būti jam taikomas: …
      1.2.   Naudotos medžiagos: …
      1.3.   Pakankamai išsamus (-ūs) ir atitinkamo mastelio brėžinys (-iai), kad būtų galima identifikuoti naudotą (-as) medžiagą (-as). Brėžinyje turi būti nurodyta vieta, skirta EEB sudėtinės dalies tipo patvirtinimo ženklui: …
      Data
      Parašas
      2   DALIS
      
      PAVYZDYS
      (didžiausias formatas: A4 (210 × 297 mm)
      
         EB TIPO PATVIRTINIMO LIUDIJIMAS
      
      Patvirtinimą suteikiančios institucijos spaudas
      Pranešimas apie purslų taškymo ribojimo sistemos tipo:
      
                  
                              —
                           
                           
                              EB tipo patvirtinimą (1)
                              
                           
                        
                              —
                           
                           
                              EB tipo išplėtimo patvirtinimas (1)
                              
                           
                        
                              —
                           
                           
                              atsisakymą suteikti EB tipo patvirtinimą (1)
                              
                           
                        
                              —
                           
                           
                              EB tipo patvirtinimo panaikinimą (1)
                              
                           
                        
               
                  kai sistema yra sudėtinė dalis ir (arba) atskiras techninis mazgas.
               
            
                  pagal Reglamentą (ES) Nr. …/… su paskutiniais pakeitimais, padarytais Reglamentu (ES) Nr. …/… (1)
                  
               
            
                  EB tipo patvirtinimo numeris: …
               
            
                  Išplėtimo priežastis: …
               
            
         I   SKIRSNIS
      
      0.1.   Markė (gamintojo prekės pavadinimas): …
      0.2.   Tipas: …
      0.3.   Tipo identifikavimo priemonės, jeigu atskiras techninis mazgas paženklintas (2): …
      0.3.1.   Minėto ženklo vieta: …
      0.5.   Gamintojo pavadinimas ir adresas: …
      0.7.   EB patvirtinimo ženklo tvirtinimo padėtis ir būdas: …
      0.8.   Surinkimo gamyklos (-ų) pavadinimas (-ai) ir adresas (-ai): …
      0.9.   Gamintojo atstovo (jei jis yra) pavadinimas ir adresas: …
      
         II   SKIRSNIS
      
      1.   Papildoma informacija (jeigu reikia): žr. papildymą.
      2.   Už bandymus atsakinga technikos tarnyba: …
      3.   Bandymų ataskaitos pateikimo data: …
      4.   Ataskaitos numeris: …
      5.   Pastabos (jeigu yra): žr. papildymą.
      6.   Vieta: …
      7.   Data: …
      8.   (Parašas) …
      9.   Pridedama informacinių dokumentų, kuriuos pateikia tipo patvirtinimo institucija ir kuriuos paprašius galima gauti, rodyklė.
      
         Papildymas
         prie EB tipo patvirtinimo liudijimo Nr. …
         1.   Papildoma informacija:
         1.1.   Įtaiso veikimo principas: energijos sugėrimas ir oro ir (arba) vandens srautų atskirtuvas (3):
         1.2.   Purslų taškymo ribojimo įtaisų charakteristikos (trumpas aprašymas, prekės ženklas arba pavadinimas, numeris (-iai)):
         5.   Pastabos (jeigu jų yra):
      
      3   DALIS
      
      
         EB atskirų techninių mazgų tipo patvirtinimo ženklas
      
      1.   EB atskirų techninių mazgų tipo patvirtinimo ženklą sudaro:
      1.1.   stačiakampyje įrašyta mažoji e raidė ir skaičius, kuris žymi EB atskiro techninio mazgo tipo patvirtinimą suteikusią valstybę narę:
      
                  1
               
               
                  Vokietija
               
            
                  2
               
               
                  Prancūzija
               
            
                  3
               
               
                  Italija
               
            
                  4
               
               
                  Nyderlandai
               
            
                  5
               
               
                  Švedija
               
            
                  6
               
               
                  Belgija
               
            
                  7
               
               
                  Vengrija
               
            
                  8
               
               
                  Čekija
               
            
                  9
               
               
                  Ispanija
               
            
                  11
               
               
                  Jungtinė Karalystė
               
            
                  12
               
               
                  Austrija
               
            
                  13
               
               
                  Liuksemburgas
               
            
                  17
               
               
                  Suomija
               
            
                  18
               
               
                  Danija
               
            
                  19
               
               
                  Rumunija
               
            
                  20
               
               
                  Lenkija
               
            
                  21
               
               
                  Portugalija
               
            
                  23
               
               
                  Graikija
               
            
                  24
               
               
                  Airija
               
            
                  26
               
               
                  Slovėnija
               
            
                  27
               
               
                  Slovakija
               
            
                  29
               
               
                  Estija
               
            
                  32
               
               
                  Latvija
               
            
                  34
               
               
                  Bulgarija
               
            
                  36
               
               
                  Lietuva
               
            
                  49
               
               
                  Kipras
               
            
                  50
               
               
                  Malta
               
            1.2.   Greta stačiakampio įrašytas pagrindinis patvirtinimo numeris, kuris sudaro tipo patvirtinimo numerio ketvirtąjį segmentą, o prieš jį – du skaitmenys, kurie reiškia serijos numerį, priskirtą šiam reglamentui arba šio reglamento naujausiam esminiam techniniam pakeitimui. Šiuo metu serijos numeris yra 00.
      2.   EB atskiro techninio mazgo tipo patvirtinimo ženklas turi būti taip pritvirtinamas prie purslų taškymo ribojimo įtaiso, kad būtų nenutrinamas ir lengvai ir aiškiai įskaitomas net tuomet, kai tas įtaisas yra pritvirtintas prie transporto priemonės.
      3.   EB atskiro techninio mazgo tipo patvirtinimo ženklo pavyzdys pateikiamas toliau.
      
         EB atskiro techninio mazgo tipo patvirtinimo ženklo pavyzdys
      
      
         
      
         Paaiškinimas
      
      
                  Sutartiniai ženklai
               
               
                  EB atskiro techninio mazgo tipo patvirtinimas, kurio numeris 0046, suteiktas Nyderlanduose. Pirmaisiais dviem skaitmenimis 00 nurodoma, kad šis atskiras techninis mazgas buvo patvirtintas pagal šį reglamentą. A raide nurodoma, kad tai yra energiją sugeriančio tipo įtaisas.
               
            
         (1)  Išbraukti, kas netaikoma.
      
         (2)  Jei tipo identifikavimo priemonėse yra ženklų, netinkančių transporto priemonės, sudėtinės dalies ar atskiro techninio mazgo tipams, kuriems taikomas šis informacinis dokumentas, apibūdinti, tokie ženklai dokumentuose nurodomi simboliu „?“ (pvz., ABC??123??).
      
         (3)  Išbraukti, kas netaikoma.
   
   
      III PRIEDAS
      1   DALIS
      
         Purslų taškymo ribojimo įtaisų reikalavimai
      
      0.   BENDRIEJI REIKALAVIMAI
      0.1.   Purslų taškymo ribojimo įtaisai turi būti pagaminti taip, kad tinkamai veiktų įprastomis sąlygomis drėgnuose keliuose. Be to, tie įtaisai neturi turėti jokių konstrukcijos arba gamybos defektų, dėl kurių blogėtų jų veikimas arba elgsena.
      1.   ATLIEKAMI BANDYMAI
      1.1.   Atsižvelgiant į konstrukcinius veikimo principus, su purslų taškymo ribojimo įtaisais turi būti daromi atitinkami 2 ir 3 dalyse aprašyti bandymai, o tų bandymų rezultatai turi atitikti pirmiau minėtų dalių 5 punkte nustatytus reikalavimus.
      2.   EB SUDĖTINĖS DALIES TIPO PATVIRTINIMO PARAIŠKA
      2.1.   Purslų taškymo ribojimo įtaiso EB sudėtinės dalies tipo patvirtinimo paraišką, remdamasis Direktyvos 2007/46/EB 7 straipsniu, teikia gamintojas.
      2.2.   Informacinio dokumento pavyzdys pateikiamas II priedo 1 dalyje.
      2.3.   Už tipo patvirtinimo bandymus atsakingai technikos tarnybai pateikiama:
      keturi bandiniai (trys – bandymams atlikti, ketvirtąjį laboratorija saugo, kad būtų galima atlikti vėlesnę patikrą). Bandymus atliekanti laboratorija gali prašyti daugiau bandinių.
      2.4.   Ženklinimas
      
      2.4.1.   Kiekvienas bandinys turi turėti aiškiai pažymėtą ir nenutrinamą prekės ženklą arba pavadinimą ir tipo nuorodą bei pakankamai vietos EB sudėtinės dalies tipo patvirtinimo ženklui.
      2.4.2.   Vadovaujantis Direktyvos 2007/46/EB VII priedo priedėlio 1.3 punktu, į patvirtinimo ženklą įterpiama A raidė, jei tai yra energiją sugeriančio tipo įtaisai, arba S raidė, jei tai yra orą ir vandenį kreipiančio tipo įtaisai.
      2   DALIS
      
         Energiją sugeriančio tipo purslų taškymo ribojimo įtaisų bandymai
      
      1.   PRINCIPAS
      Šiuo bandymu apskaičiuojama įtaiso geba sulaikyti keliomis srovėmis į jį nukreiptą vandenį. Bandymo įrenginiu siekiama sukurti sąlygas, kuriomis, atsižvelgiant į padangos protektoriaus nuo žemės paviršiaus teškiamo vandens kiekį ir greitį, turi veikti prie transporto priemonės pritvirtintas įtaisas.
      2.   ĮRANGA
      Žr. VI priedo 8 paveikslą, kuriame pateikiamas bandymo įrenginio aprašymas.
      3.   BANDYMO SĄLYGOS
      3.1.   Bandymai turi būti atlikti uždaroje patalpoje ramaus aplinkos oro sąlygomis.
      3.2.   Aplinkos ir bandinių temperatūra turi būti 21 (± 3) °C.
      3.3.   Turi būti naudojamas dejonizuotas vanduo.
      3.4.   Bandiniai kiekvienam bandymui turi būti parengti vilgant.
      4.   PROCEDŪRA
      4.1.   500 (+ 0/– 5) mm pločio, 750 mm aukščio bandinys pritvirtinamas prie vertikalios bandymo įrangos plokštės, atkreipiant dėmesį į tai, kad bandinys į surinktuvą būtų tinkamai įstatytas ir kad jokia kliūtis negalėtų pakeisti vandens srovės krypties nei iki susidūrimo, nei po jo.
      4.2.   Nustatomas 0,675 (+/– 0,01) l/s vandens debito srautas ir iš horizontalaus 500 (+/– 2) mm atstumo į bandinį nukreipiama bent 90 l, bet ne daugiau kaip 120 l vandens (VI priedo 8 paveikslas).
      4.3.   Leidžiama nutekėti vandeniui nuo bandinio į surinktuvą. Apskaičiuojama surinkto vandens procentinė dalis ir palyginama su išpurkšto vandens kiekiu.
      4.4.   Bandinys išbandomas penkis kartus pagal 4.2 ir 4.3 punktų reikalavimus. Apskaičiuojama vidutinė penkių bandymų procentinė dalis.
      5.   REZULTATAI
      5.1.   Vidutinė procentinė dalis, apskaičiuota pagal 4.4 punktą, turi būti ne mažesnė kaip 70 %
      5.2.   Jeigu, atlikus penkių bandymų seriją, didžiausia ir mažiausia procentinė surinkto vandens dalis nuo vidutinės procentinės dalies skiriasi daugiau kaip 5 %, ta penkių bandymų serija turi būti pakartota.
      Jeigu atlikus antrąją penkių bandymų seriją didžiausia ir mažiausia procentinė atgauto vandens dalis nuo vidutinės procentinės dalies skiriasi daugiau kaip 5 % ir jeigu mažesnioji vertė neatitinka 5.1 punkto reikalavimų, tipo patvirtinimas nesuteikiamas.
      5.3.   Atliekamas bandymas, kuriuo siekiama nustatyti, ar vertikalioji įtaiso padėtis turi poveikio gautiems rezultatams. Jeigu atsakymas teigiamas, 4.1–4.4 punktuose aprašyta procedūra turi būti pakartota pasirinkus padėtis, kuriose užfiksuota didžiausia ir mažiausia surinkto vandens procentinė dalis; 5.2 punkto reikalavimai galioja toliau.
      Siekiant nustatyti vidutinę procentinę dalį, turi būti pasiremta atskirų rezultatų vidurkiu. Ši vidutinė procentinė dalis turi būti ne mažesnė kaip 70 %
      3   DALIS
      
         Oro ir (arba) vandens srautus atskiriančio tipo purslų taškymo ribojimo įtaisų bandymai
      
      1.   PRINCIPAS
      Šio bandymo tikslas – nustatyti akytosios medžiagos, skirtos sulaikyti į ją suslėgtuoju oru ir (arba) vandens purkštuvu purškiamą vandenį, veiksmingumą.
      Bandymo įranga turi būti imituojamos sąlygos, kuriomis, atsižvelgiant į padangomis taškomo vandens kiekį ir greitį, būtų veikiama medžiaga, jeigu ta įranga būtų sumontuota transporto priemonėje.
      2.   ĮRANGA
      Žr. VI priedo 9 paveikslą, kuriame pateikiamas bandymo įrenginio aprašymas.
      3.   BANDYMO SĄLYGOS
      3.1.   Bandymai turi būti atlikti uždaroje patalpoje ramaus aplinkos oro sąlygomis.
      3.2.   Aplinkos ir bandinių temperatūra turi būti 21 (± 3) °C.
      3.3.   Turi būti naudojamas dejonizuotas vanduo.
      3.4.   Bandiniai kiekvienam bandymui turi būti parengti vilgant.
      4.   PROCEDŪRA
      4.1.   Bandymo įrenginyje vertikaliai įtvirtinamas 305 × 100 mm bandinys, patikrinama, ar nėra tarpo tarp bandinio ir viršutinės lenktosios plokštumos ir ar padėklo padėtis yra tinkama. Į purkštuvo rezervuarą pripilama 1 ±0,005 litro vandens ir purkštuvas pastatomas taip, kaip aprašyta schemoje.
      4.2.   Purkštuvas turi būti sureguliuotas taip:
      slėgis (purkštuve): 5 barai + 10 %/– 0 %;
      debitas: 1 litras per minutę ± 5 sekundes;
      purškimas: apskritiminis, 50 ± 5 mm skersmens 200 ±5 mm atstumu nuo bandinio, antgalis – 5 ± 0,1 mm skersmens.
      4.3.   Purškiama tol, kol nelieka vandens dulksnos, ir užregistruojama laiko trukmė. Palaukiama 60 sekundžių, kol vanduo iš bandinio išteka į padėklą, ir išmatuojamas surinkto vandens kiekis. Išmatuojamas purkštuvo rezervuare likusio vandens kiekis. Apskaičiuojama surinkto vandens procentinė dalis ir palyginama su išpurkšto vandens kiekiu.
      4.4.   Bandymas atliekamas penkis kartus ir apskaičiuojama vidutinė procentinė surinkto kiekio dalis. Prieš atliekant kiekvieną bandymą, patikrinama, ar padėklas, purkštuvo rezervuaras ir matavimo indas yra sausi.
      5.   REZULTATAI
      5.1.   Vidutinė procentinė dalis, apskaičiuota kaip nurodyta 4.4 punkte, turi būti ne mažesnė kaip 85 %
      5.2.   Jeigu, atlikus penkių bandymų seriją, didžiausia ir mažiausia procentinė surinkto vandens dalis nuo vidutinės procentinės dalies skiriasi daugiau kaip 5 proc, ta penkių bandymų serija turi būti pakartota. Jeigu atlikus antrąją penkių bandymų seriją didžiausia ir mažiausia procentinė atgauto vandens dalis nuo vidutinės procentinės dalies skiriasi daugiau kaip 5 % ir jeigu mažesnioji vertė neatitinka 5.1 punkto reikalavimų, tipo patvirtinimas nesuteikiamas.
      5.3.   Jeigu vertikali įtaiso padėtis turi poveikio gautiems rezultatams, 4.1–4.4 punktuose aprašyta procedūra turi būti pakartota pasirinkus tas padėtis, kuriose užfiksuota didžiausia ir mažiausia surinkto vandens procentinė dalis; toliau taikomi 5.2 punkto reikalavimai.
      Siekiant užfiksuoti kiekvieno bandymo rezultatus, toliau taikomi 5.1 punkto reikalavimai.
   
   
      IV PRIEDAS
      
         Transporto priemonių tipo patvirtinimo reikalavimai atsižvelgiant į purslų taškymo ribojimo sistemas
      
      0.   BENDRIEJI REIKALAVIMAI
      0.1.   N ir O kategorijų transporto priemonėse, išskyrus bekele važiuoti pritaikytas transporto priemones, kaip apibrėžta Direktyvos 2007/46/EB II priede, purslų taškymo ribojimo sistemos konstruojamos ir (arba) įrengiamos taip, kad būtų laikomasi šiame priede nustatytų reikalavimų. Važiuoklių ir (arba) transporto priemonių su kabina atveju, šie reikalavimai gali būti taikomi tik kabinos dengiamiems ratams.
      Jeigu tai yra N1 ir N2 kategorijų transporto priemonės, kurių didžiausia leidžiamoji pakrautos transporto priemonės masė neviršija 7,5 tonos, gamintojo prašymu gali būti taikomi Tarybos direktyvos 78/549/EEB (1), o ne šio reglamento reikalavimai.
      0.2.   Šio priedo reikalavimų, taikomų purslų taškymo ribojimo įtaisams, kaip apibrėžta 2 straipsnio 4 dalyje, taikyti neprivaloma N, O1 ir O2 kategorijų transporto priemonėms, kurių didžiausia leidžiama pakrautos transporto priemonės masė neviršija 7,5 tonos, važiuoklėms ir (arba) transporto priemonėms su kabina, transporto priemonėms be kėbulo arba transporto priemonėms, kuriose purslų taškymo ribojimo įtaisai būtų nesuderinami su jų paskirtimi. Tačiau, jeigu tie įtaisai minėtose transporto priemonėse sumontuoti, jie turi atitikti šio reglamento reikalavimus.
      1.   tvirtinamo tipo reprezentatyvios transporto priemonės, kurioje būtų įrengta purslų taškymo ribojimo sistema, pavyzdys turi būti pateiktas už tipo patvirtinimo bandymus atsakingai technikos tarnybai.
      BENDRIEJI REIKALAVIMAI
      2.   AŠYS
      2.1.   Pakeliamosios ašys
      
      Jeigu transporto priemonėje yra viena arba daugiau pakeliamųjų ašių, kai tiltas nuleistas ir ratai liečia žemės paviršių, ir kai tiltas pakeltas, purslų taškymo ribojimo sistema turi dengti visus ratus.
      2.2.   Savikreipės ašys
      
      Šiame reglamente pasukamosios vairavimo ašies tipo savikreipe ašimi laikoma ašis, prie kurios yra sumontuoti vairuojamieji ratai.
      Jeigu transporto priemonėje yra savikreipė ašis, purslų taškymo ribojimo sistema turi atitikti nevairuojamiems ratams, jeigu jie sumontuoti ant pasukamosios dalies, taikomas sąlygas. Jeigu ratai ant tokios dalies nesumontuoti, ta sistema turi atitikti vairuojamiems ratams taikomas sąlygas.
      3.   IŠORINĖS APSAUGOS SUDĖTINĖS DALIES PADĖTIS
      Atstumas (c) nuo išilginės plokštumos, liečiančios išorinį padangos paviršių, išskyrus bet kokias padangos iškyšas prie žemės paviršiaus, ir išorinės apsaugos sudėtinės dalies vidinio krašto neturi viršyti 100 mm (VI priedo 1a ir 1b paveikslai).
      4.   TRANSPORTO PRIEMONĖS BŪKLĖ
      Siekiant patikrinti, ar laikomasi šio reglamento reikalavimų, transporto priemonė turi būti šios būklės:
      
                  a)
               
               
                  transporto priemonė turi būti nepakrauta, o jos ratai turi būti lygiagretūs su jos išilgine ašimi;
               
            
                  b)
               
               
                  jei tai yra puspriekabės, paviršiai kroviniams sukrauti turi būti horizontalūs;
               
            
                  c)
               
               
                  padangos turi būti pripūstos taip, kad jų slėgis atitiktų įprastinį slėgį.
               
            5.   PURSLŲ TAŠKYMO RIBOJIMO SISTEMOS
      5.1.   Purslų taškymo ribojimo sistema turi atitikti 6 arba 8 punkte nustatytus reikalavimus.
      5.2.   Nevairuojamųjų arba savikreipių ratų, kuriuos dengia kėbulo grindys arba apatinė krovininio kėbulo dalis, purslų taškymo ribojimo sistema turi atitikti arba 6 ir 8 punkte, arba 7 punkte nustatytus reikalavimus.
      YPATINGIEJI REIKALAVIMAI
      6.   Tiltų, prie kurių sumontuoti vairuojamieji arba savikreipiai ar nevairuojamieji ratai, purslų taškymo ribojimo sistemų, kuriose būtų sumontuotas energijos sugėriklis, reikalavimai.
      6.1.   Sparnai
      
      6.1.1.   Tiesiogiai virš padangos (padangų), prieš ją (jas) arba už jos (jų) esančias zonas sparnai turi dengti taip, kaip nurodyta toliau.
      
                  a)
               
               
                  Jeigu tiltas yra vienaašis arba daugiaašis, priekinis kraštas (C) turi tęstis į priekį, kol pasieks O–Z linijos tašką, kuriame Θ (teta) kampas yra ne aukščiau kaip 45° virš horizontalės.
                  Galinis kraštas (VI priedo 2 paveikslas) turi tęstis į apačią tiek, kad būtų ne daugiau kaip 100 mm virš rato centrą kertančios horizontalios linijos.
               
            
                  b)
               
               
                  Jeigu tiltai yra daugiaašiai, Θ kampas taikomas tik priekiniam tiltui, o su galinio krašto aukščiu susijęs reikalavimas taikomas tik galiniam tiltui.
               
            
                  c)
               
               
                  Bendras sparno plotis (q) (VI priedo 1a paveikslas) turi būti toks, kad jis bent būtų lygus padangos pločiui (b) arba visam dviejų padangų pločiui (t), jei ratai yra sudvejinti, atsižvelgiant į tolimiausias padangos ir (arba) rato sąrankos iškyšas, kurias yra nurodęs gamintojas. b ir t matmenys matuojami stebulės aukštyje, neatsižvelgiant į jokį padangos šonų ženklinimą, briaunas, apsaugines juostas ir t. t.
               
            6.1.2.   Galinės sparno dalies priekiniame šone turi būti III priedo 2 dalyje nustatytus reikalavimus atitinkantis purslų taškymo ribojimo įtaisas. Ši medžiaga turi būti sparno viduje iki aukščio, kuris nustatomas pagal tiesę, nubrėžtą nuo rato centro ir su horizontale sudarančią bent 30° kampą (VI priedo 3 paveikslas).
      6.1.3.   Jeigu pritvirtinti sparnai sudaryti iš kelių sudėtinių dalių, juose neturi būti jokių angų, pro kurias transporto priemonei važiuojant galėtų būti taškomi purslai. Šis reikalavimas pripažįstamas įvykdytu, jeigu, tiek pakrovus transporto priemonę, tiek jos nepakrovus, radialinė srovė, tekanti nuo rato centro į išorę visu važiuojamojo padangos paviršiaus plotu, tačiau neišeinanti už sparno dengiamos zonos ribų, visais atvejais atsimuša į purslų taškymo ribojimo sistemos dalį.
      6.2.   Išorinės apsaugos sudėtinės dalys
      
      6.2.1.   Jeigu tiltai yra vienaašiai, išorinės apsaugos sudėtinės dalies apatinis kraštas negali būti nutolęs mažesniu atstumu arba spinduliu, nei nurodyta toliau, matuojant nuo rato centro, išskyrus apatinius galus, kurie gali būti suapvalinti (VI priedo 2 paveikslas).
      
         Pneumatinė pakaba
      
      
                  
                              a)
                           
                           
                              Tiltai su vairuojamaisiais arba savikreipiais ratais:
                              
                                           
                                       
                                       
                                          nuo priekinio krašto (priekinės transporto dalies link, C galas)
                                       
                                    
                                           
                                       
                                       
                                          iki galinio krašto (galinės transporto priemonės dalies link, A galas);
                                       
                                    
                        
               
                  Rv ≤ 1,5 R
               
            
                  
                              b)
                           
                           
                              Tiltai su nevairuojamaisiais ratais:
                              
                                           
                                       
                                       
                                          nuo priekinio krašto (C galas)
                                       
                                    
                                           
                                       
                                       
                                          iki galinio krašto (A galas).
                                       
                                    
                        
               
                  Rv ≤ 1,25 R
               
            
         Mechaninė pakaba
      
      
                  a)
               
               
                  bendra taisyklė – Rv ≤ 1,8 R
               
            
                  b)
               
               
                  nevairuojamųjų ratų, skirtų pakrautoms transporto priemonėms, kurių techniškai leidžiama masė didesnė kaip 7,5 t – Rv ≤ 1,5 R;
               
            čia R – ant transporto priemonės sumontuotos padangos skersmuo, Rv – spinduliu išreikštas atstumas iki išorinės apsaugos sudėtinės dalies apatinio krašto.
      6.2.2.   Jeigu tiltai yra daugiaašiai, 6.2.1 punkte nustatyti reikalavimai netaikomi tarp skersinių vertikaliųjų plokštumų, einančių per pirmojo ir paskutiniojo tilto centrą, kur išorinės apsaugos sudėtinė dalis gali būti tiesi, kad būtų užtikrintas purslų taškymo ribojimo sistemos vienodumas (VI priedo 4 paveikslas).
      6.2.3.   Atstumas nuo viršutinio iki apatinio purslų taškymo ribojimo sistemos taško (sparno ir išorinės apsaugos sudėtinės dalies), matuojamas bet kuriame skerspjūvio taške, statmename sparnui (žr. VI priedo 1b ir 2 paveikslus), visuose taškuose turi tęstis ne mažiau kaip 45 mm už vertikalios linijos, kertančios rato ar pirmojo rato, jeigu tiltai yra daugiaašiai, centrą. Šis matmuo prieš minėtą liniją palaipsniui gali mažėti.
      6.2.4.   Išorinės apsaugos sudėtinėse dalyse arba tarp tų išorinės apsaugos sudėtinių dalių ir kitų sparnų dalių neturi būti angų, pro kurias transporto priemonei važiuojant galėtų būti taškomi purslai.
      6.2.5.   6.2.3 ir 6.2.4 punktuose nustatytų reikalavimų tam tikroje vietoje galima nesilaikyti, kai apsaugos sudėtinė dalis sudaryta iš įvairių santykinai nejudrių dalių.
      6.2.6.   Vilkikai, pritaikyti vilkti puspriekabes su žema važiuokle, kurių sukabintuvo (apibrėžta 1978 m. standarto ISO 612 6.20 punkte) priekinio paviršiaus aukštis gali būti lygus arba mažesnis kaip 1 100 mm, gali būti sukonstruoti taip, kad jiems būtų galima netaikyti 6.1.1 punkto a papunktyje ir 6.1.3 bei 6.2.4 punktuose nustatytų reikalavimų. Atsižvelgiant į tai, kai šie vilkikai sujungti su puspriekabėmis, sparnai ir apsaugos sudėtinės dalys negali dengti tiesiogiai virš padangų, sumontuotų ant galinių ašių, esančios zonos, kad purslų taškymo ribojimo sistema nebūtų sugadinta. Tačiau šių transporto priemonių sparnai ir apsaugos sudėtinės dalys turi atitikti minėtuose punktuose nustatytus reikalavimus srityse, kurios yra priešais šias padangas ir už jų daugiau kaip 60° kampu nuo vertikaliosios linijos, kertančios rato centrą.
      Todėl kai šios transporto priemonės nenaudojamos su puspriekabėmis, jos turi būti sukonstruotos taip, kad atitiktų pirmoje pastraipoje nustatytus reikalavimus.
      Kad būtų laikomasi minėtų reikalavimų, sparnai ir apsaugos sudėtinės dalys gali būti, pavyzdžiui, su nuimamomis dalimis.
      6.3.   Purvasaugiai
      
      6.3.1.   Purvasaugio plotis turi atitikti 6.1.1 punkto c papunktyje nustatytą reikalaujamą q plotį, išskyrus plotį tų purvasaugio dalių, kurios yra sparnuose. Tokiu atveju šių purvasaugio dalių plotis turi būti bent lygus padangos protektoriaus pločiui.
      Po sparnu esančių purvasaugių dalių plotis turi atitikti šioje pastraipoje nustatytas sąlygas; kiekviename šone gali būti ± 10 mm leidžiamoji nuokrypa.
      6.3.2.   Purvasaugis iš esmės turi būti vertikalus.
      6.3.3.   Didžiausias apatinio krašto aukštis neturi viršyti 200 mm (VI priedo 3 paveikslas).
      Jeigu tai yra galinis tiltas ir jei išorinės apsaugos sudėtinės dalies apatinio krašto radialinis ilgis Rv neviršija padangų, sumontuotų ant to tilto ratų, spindulio matmenų, minėtas atstumas didinamas iki 300 mm.
      Didžiausias purvasaugio apatinio krašto aukštis nuo žemės paviršiaus gali būti padidintas iki 300 mm, jeigu, gamintojo nuomone, tai yra techniškai priimtina, atsižvelgiant į pakabos charakteristikas.
      6.3.4.   Purvasaugis nuo galinio padangos krašto neturi būti didesniu kaip 300 mm atstumu, matuojant horizontaliai.
      6.3.5.   Jei tai yra daugiaašiai tiltai ir jeigu d atstumas tarp gretimų tiltų padangų yra mažesnis kaip 250 mm, purvasaugiai turi būti įrengti tik galiniam ratų komplektui. Jeigu d atstumas tarp gretimų tiltų padangų yra mažesnis kaip 250 mm (VI priedo 4 paveikslas), už kiekvieno rato turi būti purvasaugis.
      6.3.6.   Jeigu purvasaugiai virš apatinio jų krašto 50 mm aukštyje esančiame taške veikiami 3 N jėga, apskaičiuota 100 mm purvasaugio pločio, jie neturi nukrypti atgal daugiau nei 100 mm.
      6.3.7.   Visame priekiniame tos purvasaugio dalies, kurios matmenys atitinka mažiausius nustatytuosius matmenis, paviršiuje turi būti III priedo 2 dalyje nustatytus reikalavimus atitinkantis purslų taškymo ribojimo įtaisas.
      6.3.8.   Tarp apatinio galinio sparno krašto ir purvasaugių negali būti jokių angų, pro kurias galėtų būti taškomi purslai.
      6.3.9.   Jeigu purslų taškymo ribojimo įtaisas atitinka purvasaugiams taikomus reikalavimus (6.3 punktas), papildomas purvasaugis nėra būtinas.
      7.   Tam tikrų tiltų su nevairuojamaisiais arba savikreipiais ratais (žr. 5.2 punktą) purslų taškymo ribojimo sistemų, kuriose yra purslų taškymo ribojimo įtaisas su energijos sugėrikliu, reikalavimai.
      7.1.   Sparnai
      
      7.1.1.   Sparnai turi dengti tiesiogiai virš padangos arba padangų esančias zonas. Jų tolimiausi priekiniai ir galiniai taškai turi siekti bent viršutinį padangos arba padangų kraštą liečiančią horizontalią plokštumą (VI priedo 5 paveikslas). Tačiau galinį tolimiausią kraštą gali pakeisti purvasaugis, kuris tuo atveju turi siekti apatinę sparno dalį (arba lygiavertę sudėtinę dalį).
      7.1.2.   Visoje vidinėje galinėje sparno dalyje turi būti III priedo 2 dalies reikalavimus atitinkantis purslų taškymo ribojimo įtaisas.
      7.2.   Išorinės apsaugos sudėtinės dalys
      
      7.2.1.   Jei tai yra vienaašis arba daugiaašis tiltai, tarp kurių gretimų padangų yra bent 250 mm atstumas, išorinės apsaugos sudėtinė dalis turi dengti paviršių nuo apatinės iki viršutinės sparno dalies ir tiesės, kuri kaip viršutinio padangos ar padangų krašto liestinė brėžiama tarp vertikalios plokštumos, gaunamos kaip padangos ir sparno arba už rato arba ratų esančio purvasaugio priekinės dalies liestinė (VI priedo 5b paveikslas).
      Jei tai yra daugiaašis tiltas, išorinės apsaugos sudėtinė dalis turi būti prie kiekvieno rato.
      7.2.2.   Tarp išorinės apsaugos sudėtinės dalies ir vidinės sparno dalies neturi būti jokių angų, pro kurias galėtų būti taškomi purslai.
      7.2.3.   Jeigu už kiekvieno rato purvasaugiai neįrengti (žr. 6.3.5 punktą), išorinės apsaugos sudėtinė dalis nuo išorinio purvasaugio krašto iki nuo pirmojo tilto padangos toliausiai priekyje esantį tašką (VI priedo 5a paveikslas) liečiančios vertikalios plokštumos turi būti ištisinė.
      7.2.4.   Visame išorinės apsaugos sudėtinės dalies, kurios aukštis neturi būti mažesnis nei 100 mm, vidiniame paviršiuje turi būti III priedo 2 dalies reikalavimus atitinkantis purslų taškymo ribojimo įtaisas, kuriame būtų energijos sugėriklis.
      7.3.   Tie purvasaugiai turi siekti apatinę sparno dalį ir atitikti 6.3.1.–6.3.9 punktų reikalavimus.
      8.   Purslų taškymo ribojimo sistemų, kuriose įrengti purslų taškymo ribojimo įtaisai, kuriuose yra oro ir (arba) vandens srautų atskirtuvai, ir kurios pritvirtintos prie tiltų su vairuojamaisiais arba nevairuojamaisiais ratais, reikalavimai.
      8.1.   Sparnai
      
      8.1.1.   Sparnai turi atitikti 6.1.1 punkto c papunkčio reikalavimus.
      8.1.2.   Vienaašių arba daugiaašių tiltų, jeigu atstumas tarp gretimų tiltų padangų didesnis kaip 300 mm, sparnai taip pat turi atitikti 6.1.1 punkto a papunkčio reikalavimus.
      8.1.3.   Jei tai yra daugiaašiai tiltai ir atstumas tarp gretimų tiltų padangų ne didesnis kaip 300 mm, sparnai taip pat turi atitikti 7 paveiksle nurodytą pavyzdį.
      8.2.   Išorinės apsaugos sudėtinės dalys
      
      8.2.1.   Prie išorinės apsaugos sudėtinių dalių apatinių kraštų turi būti pritvirtinti III priedo 3 dalies reikalavimus atitinkantys purslų taškymo ribojimo įtaisai, kuriuose būtų oro ir (arba) vandens srautų atskirtuvai.
      8.2.2.   Jei tai yra vienaašiai arba daugiaašiai tiltai ir atstumas tarp gretimų tiltų padangų didesnis kaip 300 mm, prie išorinės apsaugos sudėtinės dalies pritvirtinto purslų taškymo ribojimo įtaiso apatinio krašto didžiausi matmenys ir spinduliai, matuojant nuo rato centro (VI priedo 6 ir 7 paveikslai), turi būti tokie
      
                  
                              a)
                           
                           
                              tiltai, ant kurių sumontuoti vairuojamieji ratai arba savikreipiai ratai:
                              
                                           
                                       
                                       
                                          nuo priekinio krašto (priekinės transporto dalies link) (C galas sudaro 30° kampą)
                                       
                                    
                                           
                                       
                                       
                                          iki galinio krašto (galinės transporto priemonės dalies link, A galas – 100 mm)
                                       
                                    
                        
               
                  Rv ≤ 1,05 R
               
            
                  
                              b)
                           
                           
                              tiltai su nevairuojamaisiais ratas:
                              
                                           
                                       
                                       
                                          nuo priekinio krašto (C galas sudaro 20° kampą)
                                       
                                    
                                           
                                       
                                       
                                          iki galinio krašto (A galas – 100 mm)
                                       
                                    
                        
               
                  Rv ≤ 1,00 R
               
            čia:
      R= sumontuotos transporto priemonės padangos skersmuo;
      Rv= radialinis atstumas nuo išorinės apsaugos sudėtinės dalies apatinio krašto iki rato centro
      8.2.3.   Jei tai yra daugiaašiai tiltai ir atstumas tarp gretimų tiltų padangų ne didesnis kaip 300 mm, erdvėse tarp tiltų esančios išorinių apsaugų sudėtinės dalys turi būti įrengtos pagal 8.1.3 punktą ir į apačią tęstis tiek, kad virš rato centrą kertančios horizontalios tiesės būtų ne aukščiau kaip 100 mm (VI priedo 7 paveikslas).
      8.2.4.   Išorinės apsaugos sudėtinės dalies įlinkio gylis visuose taškuose už rato centrą kertančios vertikalios linijos turi būti ne mažesnis kaip 45 mm. Tą įlinkio gylį prieš pirmiau minėtą liniją palaipsniui galima mažinti.
      8.2.5.   Išorinės apsaugos sudėtinėse dalyse arba tarp tų išorinės apsaugos sudėtinių dalių ir sparnų neturi būti angų, pro kurias galėtų būti taškomi purslai.
      8.3.   Purvasaugiai
      
      8.3.1.   Purvasaugiai turi:
      
                  a)
               
               
                  atitikti 6.3 punkto reikalavimus (VI priedo 3 paveikslas); arba
               
            
                  b)
               
               
                  atitikti 6.3.1, 6.3.2, 6.3.5, 6.3.8 ir 8.3.2 punktų reikalavimus (VI priedo 6 paveikslas).
               
            8.3.2.   Bent prie viso 8.3.1 punkto b papunktyje nurodytų purvasaugių krašto turi būti pritvirtinta IV priede nurodytus reikalavimus atitinkanti purslų taškymo ribojimo įranga.
      8.3.2.1.   Apatinis purslų taškymo ribojimo įtaiso kraštas nuo žemės paviršiaus turi būti ne aukščiau kaip 200 mm.
      Didžiausias purvasaugio apatinio krašto aukštis nuo žemės paviršiaus gali būti padidintas iki 300 mm, jeigu, gamintojo nuomone, tai yra techniškai priimtina, atsižvelgiant į pakabos charakteristikas.
      8.3.2.2.   Purslų taškymo ribojimo įtaiso įlinkio gylis turi būti bent 100 mm.
      8.3.2.3.   8.3.1 punkto b papunktyje nurodytas purvasaugis, išskyrus apatinę jo dalį, kurioje yra purslų taškymo ribojimo įtaisas, neturi nukrypti atgal daugiau nei 100 mm, kai purvasaugį 50 mm aukštyje virš apatinio jo krašto esančiame taške veikia 3 N jėga, apskaičiuota 100 mm purvasaugio pločio (plotis matuojamas purvasaugio ir parengto eksploatuoti purslų taškymo ribojimo įtaiso susikirtimo taške).
      8.3.3.   Purvasaugis nuo galinio padangos krašto neturi būti didesniu kaip 200 mm atstumu, matuojant horizontaliai.
      9.   Jeigu tiltai yra daugiaašiai, vienos iš ašių, kuri nėra labiausiai nutolusi į galą, purslų taškymo ribojimo sistema gali nedengti viso padangos protektoriaus pločio, kai toje vietoje viena kitą dengia purslų taškymo ribojimo sistema ir ašių, pakabos arba važiuoklės konstrukcija.
      
         (1)  OL L 168, 1978 6 26, p. 45.
   
   
      V PRIEDAS
      
         Gamybos atitiktis ir gamybos nutraukimas
      
      1.   Gamybos atitiktis
      
      
                  1.1.
               
               
                  Kiekvienas purslų taškymo ribojimo įtaisas su EB sudėtinės dalies tipo patvirtinimo ženklu turi atitikti patvirtinto tipo reikalavimus. EB tipo patvirtinimo ženklą suteikianti institucija laiko vieną to ženklo pavyzdį, kurį, kartu su EB sudėtinės dalies tipo patvirtinimo liudijimu būtų galima taikyti nustatant, ar parduodami įtaisai su EB sudėtinės dalies tipo patvirtinimo ženklu atitinka pirmiau minėtus reikalavimus.
               
            
                  1.2.
               
               
                  Įtaiso tipas nustatomas pagal pavyzdį ir aprašomuosius dokumentus, pateikiamus su paraiška suteikti EB sudėtinės dalies tipo patvirtinimą. Įtaisus, kurių techninės charakteristikos atitinka pavyzdinio įtaiso charakteristikas ir kurių kitos sudėtinės dalys nesiskiria nuo pavyzdinio įtaiso sudėtinių dalių, išskyrus šiame priede nurodytoms savybėms jokios įtakos nedarančius tų sudėtinių dalių variantus, galima laikyti priklausančiais tam pačiam tipui.
               
            
                  1.3.
               
               
                  Gamintojas, siekdamas užtikrinti, kad gamyba atitiktų patvirtinto tipo reikalavimus, atlieka įprastines patikras.
                  Todėl gamintojas privalo turėti pagal nustatytus reikalavimus įrengtą laboratoriją pagrindiniams bandymams daryti, arba pasirūpinti, kad gamybos atitikties bandymus atliktų patvirtintoji laboratorija.
                  Bent vieneriems metams kompetentingoms institucijoms turi būti sudarytos galimybės gauti gamybos atitikties patikros bandymų rezultatus ir juos patikrinti.
               
            
                  1.4.
               
               
                  Kompetentingos institucijos taip pat gali atlikti patikras vietose.
               
            
                  1.5.
               
               
                  Ar gamyba atitinka įtaiso, kuriam buvo suteiktas tipo patvirtinimas, reikalavimus, turi būti tikrinama pagal III priede nustatytas sąlygas ir taikant jame numatytas metodikas.
                  Sudėtinei daliai tipo patvirtinimą suteikusių institucijų prašymu, gamintojas toms institucijoms turi pateikti anksčiau patvirtintų tipų įtaisus, kad jos su tais įtaisais galėtų daryti bandymus ir atlikti atitikties patikras.
               
            
                  1.6.
               
               
                  Laikoma, kad įtaisai atitinka reikalavimus, jeigu 9 iš 10 atsitiktine atranka pasirinktų pavyzdžių atitinka III priedo 2 dalies 4 punkto ir 3 dalies 4 punkto reikalavimus.
               
            
                  1.7.
               
               
                  Jeigu 1.6 punkte nurodytų sąlygų nesilaikoma, turi būti ištirti kiti 10 atsitiktinai pasirinktų pavyzdžių.
                  Visų atliktų matavimų vidurkis turi atitikti III priedo 2 dalies 4 punkto ir 3 dalies 4 punkto reikalavimus ir nė vieno atskiro matavimo vertė neturi būti mažesnė kaip 95 % nurodytosios vertės.
               
            2.   Gamybos nutraukimas
      
      EB sudėtinės dalies tipo patvirtinimo turėtojas, nutraukdamas gamybą, apie tai nedelsdamas turi pranešti kompetentingoms institucijoms.
   
   
      VI PRIEDAS
      
         PAVEIKSLAI
      
      
         1a paveikslas
      
      
         Sparno (a) plotis (q) ir apsaugos sudėtinės dalies (j) padėtis
      
      
         
      
         1b paveikslas
      
      
         Išorinės apsaugos sudėtinės dalies matavimo pavyzdys
      
      
         
      
         2 paveikslas
      
      
         Sparno ir išorinės apsaugos sudėtinės dalies matmenys
      
      
         
      
         3 paveikslas
      
      
         Sparno ir purvasaugio padėtis
      
      
         
      
         4 paveikslas
      
      
         Schema, kurioje pavaizduota purslų taškymo ribojimo sistemos (sparnas, purvasaugis, išorinės apsaugos sudėtinė dalis) ir daugiaašiams tiltams skirtų purslų taškymo ribojimo įtaisų (energijos sugėrikliai) sąranka
      
      
         
      
         5 paveikslas
      
      
         Schema, kurioje pavaizduota purslų taškymo ribojimo sistemos ir tiltams su nevairuojamaisiais arba savikreipiais ratais skirtų purslų taškymo ribojimo įtaisų (energijos sugėrikliai) sąranka
      
      (IV priedo 5.2 ir 7 punktai)
      
         
      
         
      
         6 paveikslas
      
      
         Schema, kurioje pavaizduota purslų taškymo ribojimo sistemos ir tiltams su vairuojamaisiais, savikreipiais arba nevairuojamaisiais ratais skirtų purslų taškymo ribojimo įtaisų, kuriuose būtų oro ir (arba) vandens srautų atskirtuvai, sąranka
      
      
         
      
         7 paveikslas
      
      
         Schema, kurioje pavaizduota purslų taškymo ribojimo sistemos ir daugiaašiams tiltams, ant kurių sumontuotos padangos, tarp kurių atstumas neviršija 300 mm, skirtų purslų taškymo ribojimo įtaisų (sparnas, purvasaugis, išorinės apsaugos sudėtinė dalis) sąranka
      
      
         
      
         8 paveikslas
      
      
         Bandomoji energiją sugeriančio tipo purslų taškymo ribojimo įtaisų sąranka
      
      (III priedo 2 DALIS)
      
         
      
         9 paveikslas
      
      
         Bandomoji purslų taškymo ribojimo įtaisų, kuriuose yra oro ir (arba) vandens srautų atskirtuvai, sąranka
      
      (III priedo 3 DALIS)